สวัสดี
ผมอยากจะออกมาพูดเกี่ยวกับ
สิ่งที่ผมเคยพูดออกไปตอนไลฟ์สตรีม (ถ่ายทอดสด)
คุณอาจจะไม่เชื่อ ถ้าผมจะบอกแบบนี้
คือ ถ้าผมเล่นเกมส์ออนไลน์ แล้วได้ยินผู้เล่นคนอื่นเนี่ย
ใช้ภาษาแบบที่ผมใช้ไปตอนนั้น
ผมจะรู้สึกว่ามันโคตรเหมือนเด็กเกรียน และดูโง่มาก
ผมโคตรเกลียดเลย ที่ตัวผมเองเผลอไปทำตัวแบบนั้น
มันเป็นอะไรที่พูดออกไปตามอารมณ์เดือดๆตอนนั้น
ผมเผลอพูดคำที่แย่ที่สุด เท่าที่จะคิดได้ในตอนนั้น
แล้วมันก็เผลอหลุดไปทั้งอย่างนั้น
ดังนั้น ผมก็จะไม่ขอมีข้ออ้าง ว่าทำไปทำไม หรือมีเหตุผลอะไรหรือเปล่า
เพราะยังไงมันก็ไม่มีข้ออ้างสำหรับเรื่องนี้
ผมผิดหวังในตัวเอง เพราะมันเหมือนกับว่า
ผมไม่เคยเรียนรู้อะไรจากดราม่าที่เกิดขึ้นพวกนี้เลย
และผมก็ไม่ได้คิดว่า ผมจะพูดหรือทำอะไรก็ได้ตามใจ แล้วก็ปล่อยผ่านไปทั้งยังงั้น
มันไม่ใช่แค่นั้นไง
ผมมันโง่
ซึ่งนั่นก็ไม่ได้ช่วยทำให้ สิ่งที่ผมพูดไปมันดูโอเคขึ้น
มันโคตรไม่โอเค
ผมอยากขอโทษจริงๆ เรื่องทั้งหมดนี้มันทำให้ใครเจ็บปวด หรือผิดหวัง
อยู่ในจุดที่ผมอยู่ตรงนี้ ผมควรรู้อะไรมากกว่านี้
ผมรู้ว่าผมจะทำเละเทะอย่างนี้ตลอดไม่ได้
มันเป็นความรับผิดชอบต่อคนดู และต่อตัวผมเอง ที่จะต้องทำให้มันดีขึ้น
เพราะผมรู้ว่าผมทำดีกว่านี้ได้
ผมอยากจะปรับปรุงตัว ทำตัวเองให้ดีขึ้น
ไม่ใช่แค่เพื่อตัวผม แต่เพื่อใครก็ตามที่เฝ้ามองผมอยู่
หรือใครก็ตาม ที่มีผมเป็นแรงบันดาลใจ
และนั่นแหละคือสิ่งที่ผมต้องการจะทำต่อจากนี้
นั่นแหละทั้งหมดที่ผมอยากพูด ขอบคุณที่ดูจนจบ บาย